**Miesące**

Sł. E. Pryczkowski, muz. T. Korthals

Dzéń i miesąc, rok za rokã

Nëkô żëcé chùtczim krokã.

Witô stëcznik zëmny srodze,

Gromicznik jesz dërch pò lodze.

Wnet strëmiannik zëmã zgòni,

Biôłé smiotë w zymk zamieni.

A łżëkwiat zakwitnie kwiatã,

Z majã wskôżą piãkno swiata.

Ju czerwińc przëchłoscy lato,

Hëc lëpińca przińdze na to.

Zélnik brzadny, séwnik miodny

Dbadzą, bë nicht nie béł głodny.

W rujanie jesénné szladżi,

Lëstopadnik z lëstów nadżi,

Gòdnik w zëmie miesąc zgòdë

Rok zamikô w piãkné Gòdë.

Ref. Zymk i lato – cządë rokù, wiedno w szëkù,

Jeséń, zëma – krok pò kroku, pò kùńc wiekù.